เดินช้าๆ กว่านี้หน่อย รีบไม่ได้นะ ฉันท้องอยู่
เธอยังแน่ใจไม่ได้เสียหน่อย
ฉันอาเจียนทั้งคืน
แพ้ท้องคลื่นไส้เขาเป็นกันตอนเช้าไม่ใช่หรือไง
มีอะไรคะ แม่บ้านหนูบอกว่า วาร์ลีย์บอกว่าเรื่องด่วน
ไปปลุกหนูเลย
ดูสิ น้องได้รับแขกแล้ว
ผมนําต้นไม้มาให้คุณ
เพื่อจะได้ดื่มด่ํากับธรรมชาติข้างหน้าต่าง
ขอบคุณค่ะ
มีอะไรคะ
ทําไมเลือกแม่นั่น
มันต้องแบล็กเมล์เขาแน่เลย
หรือวางกับดักให้เขาไปติดในตู้ด้วยกัน
หรือใช้ยาแบบที่วาร์ลีย์ให้เรา
เรารู้ว่าน้องทําอะไร น้องขอให้คอลิน บริดเจอร์ตันช่วย
คนอื่นยอมทําอะไรเลวร้ายกว่านี้มาก ขอแค่ได้ดองกับบริดเจอร์ตัน
เห็นทีแม่จะต้องรับไม้ ช่วยน้องต่อจากคุณบริดเจอร์ตัน
ลอร์ดเดบลิงคะ
ลูกสาวอีกสองคนบังเอิญแวะมา
พวกหล่อนอยากจะทักทาย
สวัสดีครับ
สวัสดีค่ะ
เรายินดีมากที่คุณมา
บ่อยครั้งที่เพเนโลปี้ของฉัน นั่งอยู่ข้างหน้าต่าง อ่านหนังสือเดียวดาย
แต่ตอนนี้ได้มานั่งกลางห้องแล้ว เราต้องขอบคุณคุณเลยค่ะ
อย่างนั้นรึ มีสาเหตุอะไรที่คุณ ชอบหน้าต่างนั้นเป็นพิเศษหรือเปล่า
ที่ตรงนั้นนั่งสบายเป็นพิเศษหรือ
ไม่เชิงค่ะ ฉันมักจะชมทิวทัศน์หน้าบ้าน
แต่หลังๆ ก็ดูจนเบื่อแล้วเหมือนกัน
ฉันยินดีมากนะคะที่ได้มาคุยกับคุณ
นึกแล้วว่าจะเจอลูกในนี้
แม่เจอลูกแล้ว
เราคาดว่ามาร์ควิสซามาดานี จะมาเยี่ยมเยือนฟรานเชสก้าเช้านี้
ลูกจะช่วยอยู่เป็นเพื่อนได้ไหม
ผมว่ารอบนี้ผมไม่อยู่จะดีกว่าครับ
เพราะถ้าไปนั่งตรงนั้น ผมจะรับประทานบิสกิตของคุณแม่หมด
จนไม่เหลือให้มาร์ควิส
ลูกจ๊ะ... งานราตรีสโมสรเมื่อคืน
ตอนมาถามแม่เรื่องมิตรภาพงอกงามเป็นความรัก
ลูกมีเรื่องอยากคุยกับแม่รึเปล่าจ๊ะ
ขอบคุณคุณแม่มากครับ
แต่นั่นแค่คําถามเชิงสมมติเท่านั้น
ผมเพียงแต่อยากได้ชีวิตที่ดีสุดให้ฟรานเชสก้า
เดี๋ยวผมจะลงไปอยู่ด้วย
ได้จ้ะ
(บริดเจอร์ตัน: วังวนรัก เกมไฮโซ)
ท่านผู้อ่านที่รัก ดิฉันมีคําถาม
อะไรคือแรงผลักดันสําคัญซึ่งนําเราสู่หนทางต่างๆ
คุณคือทนายของฉัน
แต่จะยังได้เป็นต่อหรือไม่ ขึ้นกับสิ่งที่คุณจะพูดต่อจากนี้
ผมจะไปจัดการให้เรียบร้อยแล้วจึงกลับมา
คุณมาเก็บเงินฉันเกินราคาเหมือนกันไหม
หามิได้ ผมมาเยือนเพื่อแสดงความจํานง
คุณบริดเจอร์ตัน ฉันไม่ประสงค์ให้ผู้ใดมาแสดงความจํานง
แรงนั้นมาจากจิตคิดในสมอง...
หรือตรงมาจากหัวใจกันแน่
ญาติที่ยากจนบอกว่า
"ฉันจะค้านได้อย่างไรเล่า ก็ได้ยินว่าแกอ้างมาตลอดสิบปี"
วิเศษนัก
แต่ก่อนจะดับความรื่นรมย์ทั้งหมดในที่นี้
ช่วยบอกที
เธอกลับมายังลอนดอนด้วยเหตุใดกันแน่
ขออภัยจริงๆ ที่อาจจะเล่นใหญ่ไปสักนิด
ผมชินกับการมีเพียงข้ารับใช้
ในคฤหาสน์ชนบทเป็นเพื่อนให้คลายเหงา
การขาดสังคมผู้ดีนี้เองที่ทําให้ผมคิดกลับมา
ยังไม่ต้องพูดถึงการขาดสุภาพสตรีที่นั่น
ถ้าอย่างนั้น ทุกอย่างก็น่าจะเข้าที
ฉันยุ่งและมีอะไรต้องทําอีกพักใหญ่
ดังนั้น เธอจึงว่างพอที่จะพบกับ
สุภาพสตรีกี่คนก็ได้ตามต้องการ
ยามที่ใจกับจิตคิดกันไปคนละทาง
อาจรู้สึกเจ็บปวดกับทุกทางเลือก
แต่คนหนึ่งซึ่งทั้งใจและจิตรวมดีเป็นหนึ่ง
คือสมเด็จพระราชินีชาร์ล็อตต์
หลังจากได้พบกันที่งานฮอว์กินส์ ดูเหมือนเพชรพราวจรัสของพระองค์
มิสฟรานเชสก้า บริดเจอร์ตัน
มีโอกาสสูงทีเดียว ที่จะได้เป็นมาร์เชอเนสซามาดานีคนใหม่
หล่อนชื่นชมพระองค์ยกใหญ่เชียวพ่ะย่ะค่ะ
ยืนอยู่ไกลขนาดนั้นยังอ่านเห็นอีกรึ
ถ้าฝึกฝนมากพอ ทําสิ่งใดก็ย่อมได้
ถ้าอย่างนั้นเราก็ดีใจที่ฝึกฝนอย่างดี ในศาสตร์การจัดงานใหญ่ที่หรูหราอลังการที่สุด
และเราจะจัดให้ไวเลยทีเดียว
เพื่อฉลองจุดยืนอันดีงามของเรา
และไม่แน่ อาจเป็นโอกาส ให้มิสฟรานเชสก้าได้คู่หมายดังที่หวัง
ถอยกลับไปอีกก้าว
จะอ่านเราออกทุกหยดเกินไปแล้ว
แต่ก็อีกนั่นละ สิ่งใดพาใจผองเราให้พองฟู
ย่อมอาจทําให้ร้าวรานได้เช่นกัน
ฤดูสังคมเพิ่งเริ่มและมักมีทางของมันเอง
นั่นหรือเค้ก
คิดว่าเรียก "มิล-เฟย" มังคะ
คนครัวของเราได้ถามคนครัวของลอร์ดซามาดานี
นี่น่าจะตรงใจของท่านเลยทีเดียว
หวังว่าเราคงไม่ได้ให้แม่ครัวต้องลําบากเปล่าๆ
สุดท้ายลอร์ดซามาดานี อาจเลือกไม่มาเยือนลูกก็ได้
- มีผู้มาเยือนครับ - ดี ให้เข้ามาเลย
ลอร์ดซามาดานี ยินดีต้อนรับค่ะ
แม่ครัวของเราเตรียมมิล-เฟย รอการมาถึงของท่านอยู่เลย
ไฮยาซินธ์ นี่ไม่ใช่ลอร์ดซามาดานี
ขออภัยที่มีการเข้าใจผิดพลาด
ผมต่างหากที่พลาดไปแล้ว
ผมมาเยี่ยมบุตรีคนหนึ่งของคุณ หากจะอนุญาต
ลูกสาวฉัน ฟรานเชสก้าน่ะรึ
มิสฟรานเชสก้า
ผมจอห์น สเตอร์ลิง เอิร์ลแห่งคิลมาร์ติน
- ยินดีที่ได้พบค่ะ - ผมต่างหากที่ควรยินดี
ลอร์ดคิลมาร์ตินกับลูก ได้พบกันชั่วครู่ในงานฮอว์กินส์
แต่ยังไม่ได้ทําความรู้จักกันอย่างเป็นทางการ
เข้าใจแล้ว
ขอร่วมสนทนาด้วยสักนิดได้ไหม
ยินดีมากค่ะ
พี่ไม่เห็นคุยกับเขาเลย
ทึ่งมากๆ
นึกว่าถ้าอยากตัดกําลังใจคนมาจีบ จะต้องใช้เชาวน์ปัญญาและคารม
แต่ความเงียบกลับได้ผลลัพธ์ชะงัดกว่ามาก
หรือว่าพวกเขาพอใจกันแบบนี้
แต่จะทําความรู้จักกันอย่างไรถ้าไม่พูดคุยกัน
แถมเขายังมาเยือน
โดยไม่ได้รับการแนะนําอย่างเป็นทางการ
มีผู้มาเยือนอีกคนแล้วครับ ท่านผู้หญิง
ลอร์ดซามาดานี มาขอพบมิสฟรานเชสก้า
เลดี้บริดเจอร์ตัน สวัสดีครับ
สวัสดีค่ะ ลอร์ดซามาดานี ดิฉันจะหยิบของหวานให้
มิสเตอร์บริดเจอร์ตัน มิสบริดเจอร์ตัน
และคุณคงจะเป็นมิสไฮยาซินธ์สินะ
หล่อจริง!
มิสฟรานเชสก้า ยินดีที่ได้พบคุณอีกครั้ง
สวัสดีค่ะ ลอร์ดซามาดานี
เราไม่น่าจะรู้จักกันมาก่อน ลอร์ด...
คิลมาร์ติน
แต่ผมจะกลับอยู่แล้ว ไม่อยากขัดจังหวะ
สวัสดีนะครับ
เขาเป็นลอร์ดคนที่สามแล้ว ที่แนะนําให้คุณเลิกบริหารคลับ
รู้สึกว่าสมาชิกสังคมผู้ดี ทุกคนมีความเห็นในเรื่องนั้น
ทุกคนอ้างว่าเป็นเพราะห่วงใย
เป็นความห่วงใยที่ดูอย่างไรก็ไม่จริงใจ
แต่เมื่อจบเรื่อง พวกนั้นคงไปหมกมุ่นกับเรื่องอื่น
เธอคิดว่าฉันควรทําตามที่พวกนั้นต้องการรึ
ทิ้งทุกอย่างที่เราสร้างกันมาน่ะนะ
เธอพูดเองไม่ใช่รึ
ที่ว่าเราควรเปิดใจรับทุกอย่างที่ได้มาตอนนี้
ยังจะแบกภาระทําธุรกิจให้คนสับสนกันไปอีกทําไม
ฉันไม่ใช่คนที่สับสน
ฉันจะเก็บคลับของฉันไว้
ผมสะสมคอลเล็กชั่นมาตั้งแต่ 1790
ผ่านมานานหลายปี เพิ่งคิดว่าควรจะแบ่งปันให้ผู้อื่นชื่นชม
คุณแม่คะ นี่เราอยู่ในห้องสมุด ครั้งนี้แม่ต้องยอมให้ลูกดูหนังสือบ้าง
แม่ไม่อยากให้ใจเธอว่อกแว่ก
วันนี้ต้องคิดถึงแต่ลอร์ดเดบลิงคนเดียว
หนังสือเล่มนี้เกี่ยวกับการเดินทาง ในแดนเหนือซึ่งลอร์ดเดบลิงตั้งใจจะไป
งั้นก็ให้เขาบอกเล่าให้ฟังเองสิ ผู้ชายน่ะชอบนักถ้าได้สอนสั่งสาธยายให้เราฟัง
ถ้าเราสอนตัวเองจากการอ่านไปล่วงหน้า
เขาจะรู้สึกเหมือนถูกลดทอนคุณค่า เดี๋ยวจะไม่สมชาติชายชาตรี
สวัสดีครับคุณผู้หญิง
มิสเฟทเธอริงตัน คุณอ่านเรื่อง เส้นทางภาคตะวันตกเฉียงเหนือในตํานานรึ
- ใช่ค่ะ ฉันคิดว่ามัน... - สับสนอย่างหนัก
เราจับต้นชนปลายไม่ถูกเลย
รบกวนช่วยอธิบายให้ฟังหน่อยได้ไหมคะ
ผมรู้สึกว่าหนังสือเป็นสิ่งที่น่าสนใจ
ผมเองก็สะสมไว้มากกว่าหนึ่งพันเล่ม
หนังสือต้องรักที่ได้เป็นของสะสมแน่เลย
จริงค่ะ
ฉันไม่คิดว่าจะมีใครในห้องสมุดนี้
เคยอ่านหนังสือทั้งเล่มตั้งแต่ต้นจนจบ
ไม่แน่เดี๋ยวก็มีเรื่องของฉันรวมอยู่บนชั้นด้วย
โศกนาฏกรรมสาวทึนทึก ซึ่งตอนนี้คุณพ่อของหล่อนได้สัญญา
จะให้แต่งกับเพื่อนวัยเฒ่าของเขา
นั่นอย่างกับวรรณคดีเยอรมันแน่ะ
เรื่องบอลลูนนั้นผมก็ช่วยคุณ
แต่สาวๆ กลับกระพือพัดหันมองทางคุณคนเดียว
คืนพรุ่งนี้คุณน่าจะมาเป็นเพื่อนพวกเรา
หากไม่มัวแต่คอยขับไล่สาวๆ ที่แห่มาชื่นชม
เราจะไปสนุกสํามะเลเทเมากัน
ผมน่าจะไปกับพวกคุณได้
จังหวะนี้ก็อยากสนุกพักใจเช่นกัน
มองหาใครเป็นพิเศษเหรอครับ มิสเฟทเธอริงตัน
เปล่าค่ะ แค่
กําลังชื่นชมหนังสือพวกนี้ค่ะ
แล้วตัวคุณเองล่ะชอบอ่านอะไร
ฉันอ่านเรื่องเล่าระทึกใจ หรือหนังสือสารคดีข้อเท็จจริงได้
แต่ให้เรียนตามตรง ฉันถูกดึงดูดซ้ําๆ
ให้กลับไปอ่านเรื่องราวของ... ความรัก
แล้วเรื่องราวเหล่านั้นมีอะไรที่ดึงดูดใจคุณ
นั่นเป็นเรื่องความผูกพันของมนุษย์
และความหวังที่จะมีชีวิตที่ดีขึ้น
พูดแบบนั้นคงฟังแล้วไร้สมองแย่ใช่ไหมคะ
มิสเฟทเธอริงตัน ผมดีใจที่ได้ทราบว่าคุณมีสิ่งที่ใจรัก
สิ่งที่ทําให้คุณพึงพอใจ เช่นเดียวกับที่ผมพึงพอใจกับงานวิจัย
เราสองคนเหมือนกันในเชิงนั้น
มีนวนิยายเล่มใดไหม
ที่ฝ่ายชายจะต้องออกเดินทางเป็นระยะเวลานาน
โดยที่ภรรยายินดีจะอยู่รอดูแลสมบัติพัสถาน
นั่นคงไม่ใช่หนังสือที่เร้าอารมณ์อะไรเท่าใด
ก็อาจจะจริงนะคะ
แต่ถ้าฝ่ายภรรยามีความสนใจเรื่องอื่นๆ ในชีวิต
ทั้งคู่อาจอยู่ร่วมกันได้อย่างมีความสุข
เป็นการจับคู่เพื่อความเหมาะสม แต่ก็มีสุขด้วย
ผมว่านั่นก็ฟังแล้วเข้าท่า
แล้วหากจะขออนุญาตถาม สุภาพบุรุษในนิยายเรื่องนั้น
จะขอแต่งงานกับกุลสตรีผู้นั้นอย่างไร
ยิ่งเมื่อหล่อนไม่มีญาติผู้ชาย
หากคุณเป็นผู้เขียนนิยายเล่มนั้น
คิดว่าเขาคงต้องขออนุญาตคุณแม่ของหล่อนค่ะ
เข้าใจแล้ว
และหากคุณแม่อนุญาต
คิดว่ากุลสตรีผู้นั้นจะตอบตกลงไหม
คุณคงต้องอ่านตอนจบในหนังสือเองค่ะ
เป็นอะไรหรือเปล่าคะ ดูแล้ว...
เกรงว่าคืนนี้ใจผมลอยไปอยู่ที่อื่น
คุณอยากเป็นผู้ชมแทนงั้นรึคะ
ถึงอย่างไรก็จ่ายไว้แล้ว
ได้
สวัสดีครับ
ถ้าท่านมาร์ควิสขอเต้นเป็นครั้งที่สอง ในงานราตรีสโมสรพระราชินี
จะเป็นการแสดงความสนใจอย่างเป็นทางการ
รอดูกันก่อนแล้วกันค่ะ เขาจะขอลูกเต้นรําคืนนี้หรือเปล่ายังไม่รู้เลย
แหม แม่มีลางสังหรณ์ว่าเขาจะขอ
แต่ถ้าความสนใจไม่ตรงกัน และ...
นั่นลอร์ดคิลมาร์ติน
- คุณแม่รู้จักตระกูลเขาไหมคะ - ไม่รู้จักดี
พวกเขาไม่ค่อยออกงาน ค่อนข้างเก็บเนื้อเก็บตัว
ลูกสนใจเขารึ
สวัสดีค่ะลอร์ดคิลมาร์ติน
มิสฟรานเชสก้า เลดี้บริดเจอร์ตัน
เมื่อวันก่อนคุณผลุนผลันกลับไปทีเดียว
เพราะคุณมีสุภาพบุรุษมาเยี่ยมอีกท่าน
ฉันนึกว่าจะพบคุณในงาน เปิดคอลเล็กชั่นของลอร์ดฟูลเลอร์เมื่อวานนี้
ไม่ได้ไปครับ ปกติแล้วผมไม่ค่อยไปงานสังคม
เว้นแต่จะจําเป็นต้องไปเพื่อรักษามารยาท
เข้าใจแล้วค่ะ
ถ้าอย่างนั้น คุณแวะคุยกับเรา
ตามมารยาทเท่านั้นหรือเปล่าคะ
ผมคิดว่าคุณเป็นฝ่ายแวะคุยกับผม
บทเพลงเสนาะหูมากนะ
หากให้เรียนตามตรง ไม่ค่ะ
จังหวะดนตรีไม่สม่ําเสมอ
เมื่อฟังแล้วคิดว่าจะเริ่มเข้าใจทํานอง
เพลงก็จบไปเสียก่อน เพลงแบบนี้จะเพราะขึ้นอีกมาก
หากเล่นด้วยจังหวะสามสี่ เพื่อที่เราจะได้
สัมผัส... ท่วงทํานองดนตรี
ช่วยได้มากครับ
ขอตัวก่อนนะครับ
กลับมาตอบคําถามของคุณแม่ ไม่ค่ะ ลูกไม่ได้สนใจในตัวเขา
มีคนมาเยี่ยมมิสคาวเปอร์ครับ คุณผู้หญิง
เอโลอีส
เครสซิด้า เลดี้คาวเปอร์
บ้านช่างอบอุ่นมากนะคะ
ในนี้เหมือนพิพิธภัณฑ์เลย
นี่เป็นเวลาของผู้มาเยือน มิสบริดเจอร์ตัน
และฉันอยากเยี่ยมเยือนมิสคาวเปอร์สักครู่ค่ะ
หากคุณจะอนุญาต
มีเรื่องอะไรหรือเปล่า
ฉันมาดูว่าสบายดีหรือเปล่า เมื่อวานนี้ใจเธอดูไม่ค่อยอยู่กับเนื้อกับตัว
ตั้งแต่เกิดมาเพิ่งเคยมีเพื่อนมาเยือนถึงบ้านก็วันนี้
จริงรึ
ฉันโทษใครไม่ได้หรอก
ในนี้เหมือนสุสานมากกว่า ไม่จริงหรือ
เป็นอะไรหรือเปล่า
ฉันพูดชัดเจนแล้วว่าเป็นเวลาเยือน
แสดงว่ายังพูดชัดเจนไม่พอ
มิสบริดเจอร์ตัน ผมขอคุยกับลูกสาวหน่อย
ตามลําพัง
ได้สิคะ
ฉันไม่อนุญาตให้ไปเจอกับ แม่เด็กบริดเจอร์ตันนั่นอีก
เข้าใจหรือเปล่า
แน่ใจเหรอว่าคืนนี้ไปงานกับเราไม่ได้
พวกผู้ดีจ่ายปิดบัญชีกันไปแล้วสองในสาม
ตอนนี้ยังจ้างบาร์เทนเดอร์ไม่ได้
จนกว่าจะแก้ปัญหานั้นได้
อาจต้องจ้างช่างตกแต่งใหม่ หรือพ่อครัว
เชื่อว่าเดี๋ยวก็หาทางแก้ปัญหาได้
ตอนไปท่องโลก ผมเจอสาวกรีกที่คาบสมุทรบอลข่าน
ครูผู้ดูแลทําไม่รู้ไม่เห็นตอนเราได้ทําความรู้จักกัน
ตลอดช่วงเวลาหกเดือน ทั่วคาบสมุทรนั้นเลย
ฟังแล้วคล้ายกับสาวน้อย
ที่ทําให้ช่วงเวลาในย่านเฟรนช์ควอเตอร์ คุ้มค่าเสียเวลาเดินทาง
หนักอกหนักใจเหลือประมาณ ไม่ได้แปลว่าคิดมากด้วยนะ
แล้วคุณล่ะ บริดเจอร์ตัน
คุณก็เดินทางไปพักใหญ่
พวกสาวๆ ช่วงหน้าร้อน ช่วยให้อิ่มเอมได้ตลอดการเดินทาง
ผมเล่าเรื่องท่านเคาน์เตสแล้วไม่ใช่รึ
ใช่ แต่ไม่ได้ลงรายละเอียด
อ้อ สุภาพบุรุษก็ต้องเก็บบางเรื่องไว้กับตัว
โธ่ ไม่เอาน่ะ ในหมู่เราไม่เห็นมีใครสุภาพสักคน
เรื่องนั้นผมเห็นด้วย
อ้อ ขออภัย
แต่พวกคุณไม่นึกเบื่อบ้างรึ
ความจําเป็นที่สังคมกําหนดให้ ให้เราต้องสุภาพตามสมบัติผู้ดี
โดยเฉพาะในเรื่องเดียวที่มีความหมายแท้จริง
พวกคุณไม่นึกเหงาบ้างรึ
มิสเฟทเธอริงตัน
คุณแม่คะ
ลอร์ดเดบลิงมาขออนุญาตแม่ เพื่อจะขอแต่งงานกับลูก
แล้วคุณแม่อนุญาตไหมคะ
ก็ต้องให้สิจ๊ะ
ลูกทําได้ดีมาก
แม่ได้ข่าวว่าลอร์ดเดบลิง
มีบ้านหลังใหญ่ที่สุดแห่งหนึ่งในเมย์แฟร์ คนรับใช้ 24 คน มีรถม้าหลายคัน
แล้วเขาก็บอกแม่ว่าเขาเดินทางบ่อย
แปลว่าการจัดการสมบัติพัสถานจะขึ้นอยู่กับลูก
นึกภาพดูสิว่ามันจะทําให้ลูกทรงอิทธิพลแค่ไหน
มันจะทําให้เราทุกคนมีอิทธิพลแค่ไหน
คุณแม่คะ หนูยังไม่ได้ตกลงจะแต่งกับเขา
แต่ต้องตกลงอยู่แล้ว
การเดินทางบ่อยๆ ก็เป็นข้อดี
หนูชอบความเป็นส่วนตัว แต่...
แต่อะไร
เพเนโลปี้ ลูกใช้เงินที่มี
เปลี่ยนทั้งเสื้อผ้าอาภรณ์ ทั้งทรงผมใหม่ แล้วก็ได้ผลลัพธ์ที่ต้องการแล้ว
ลอร์ดเดบลิงเป็นนกน้อยในกํามือ และเป็นนกที่งามมากเสียด้วย
อย่าคิดได้คืบจะเอาศอก
จะต้องการอะไรมากกว่านี้อีก
อย่าบอกนะว่ายังคิดรีรอหาความรัก
นี่แหละสาเหตุที่แม่ไม่อยากให้อ่านหนังสือเยอะ
ความรักเป็นเรื่องชวนเชื่อ มีอยู่แต่ในนิยาย
รู้ไหมอะไรโรแมนติก
ความมั่นคง
ใช้หัวคิดหน่อย เพเนโลปี้
ถ้าแกไม่คิด เดี๋ยวแม่จะคิดแทน
- พร้อมไหมคะคุณหนู - จ้ะ
- ถุงมือค่ะ คุณผู้หญิง - ขอบคุณจ้ะ มิสซิสวิลสัน
คอลิน ทุกคนขึ้นรถม้าแล้ว ยังไม่แต่งตัวอีก
ไม่ครับ ผมมาบอกว่าคืนนี้ผมอยากอยู่บ้าน
อ้าว หน้าตาไม่สบายจริงด้วย
เสียงลูกรึเปล่าที่แม่ได้ยิน เดินโซซัดโซเซอยู่หน้าห้องเมื่อคืนนี้
ผมสบายดี
นี่นะ...
ลูกเป็นลูกที่อ่อนไหวที่สุดคนหนึ่งของแม่
รู้ความต้องการของใครๆ เสมอ พยายามช่วยผู้อื่นเสมอ
หรือไม่ก็พยายาม เล่าเรื่องตลกเพื่อให้บรรยากาศดีขึ้น
ลูกแทบไม่เห็นตัวเองมาก่อนคนอื่นเลย
แม่ภูมิใจกับความละเอียดลออต่อผู้อื่นของลูก
แต่การมีชีวิตอยู่เพื่อเอาใจคนอื่นน่ะ
บางครั้งมันคงชวนให้เหนื่อยใจนัก
หรือถึงขั้นปวดใจเสียด้วยซ้ํา
ดังนั้นแม่จึงไม่โทษลูก ที่ช่วงนี้จะใส่เกราะเวลาอยู่ต่อหน้าคนอื่น
แต่ลูกต้องระวังนะจ๊ะ
อย่าใส่เกราะแล้วปล่อยให้สนิมจับเขรอะ
กระทั่งเผลอคิดว่าจะไม่มีวันปลดมันออกได้
ผมแค่เมาค้างนิดหน่อย
ขอโทษครับที่ขึ้นเสียง
คืนนี้ลูกแค่อยากพัก
น่าเสียดายนะ...
ลูกอาจพลาดไม่ได้เห็นผลแห่งความพยายาม
ได้ข่าวว่าเพเนโลปี้อาจถูกขอแต่งงานคืนนี้
เลดี้เฟทเธอริงตันเที่ยวบอกทุกคนที่คิดจะหยุดฟัง
คืนนี้น่ะรึ
เร็วจริง
น่าจะเร็วเพราะลูกช่วยนั่นแหละ
แม่หวังจริงๆ ว่าลูกจะรู้สึกดีขึ้น
บัลเล่ต์ละครรักนี้
อาจจะดลใจคู่รักของเราก็เป็นได้
มิสเฟทเธอริงตัน เลดี้เฟทเธอริงตัน
สวัสดีค่ะ
จะมาหอบลูกดิฉันไปเต้นรําหรือคะ ลอร์ดเดบลิง
เชื่อว่ายังมีที่เหลืออย่างน้อยหนึ่งที่
ที่จริงเหลือเยอะเลยล่ะค่ะ
ถ้าอย่างนั้น ให้เกียรติผมสักคิวหนึ่งนะครับ
เลดี้บริดเจอร์ตัน
ลอร์ดแอนเดอร์สัน
ขอบคุณค่ะ แต่ฉันกินอะไรไม่ลง
คุณเพลิดเพลินกับค่ําคืนนี้ไหมคะ
อ๋อ เพลินมากครับ
ผมไม่ค่อยได้อยู่ในเมย์แฟร์แล้ว นับแต่หลังแต่งงานไป
เวลาอยู่ชนบท เราสามารถเดินเล่น
มองต้นไม้ใบหญ้าหรือนั่งเล่นในบ้าน
บอกผมทีเถอะ คนในเมืองเขาใช้เวลาว่างทําอะไรกัน
เกรงว่าพวกเราส่วนใหญ่ มัวแต่วุ่นวายกับชีวิตหนุ่มสาว
อย่างน้อยนั่นก็เป็นงานอดิเรก ที่ฉันกับพี่คุณโปรดปราน
พี่ผมวุ่นกับเรื่องหนุ่มสาวน่ะรึ
อันที่จริง คํานั้นยังไม่คู่ควรด้วยซ้ํา
เธอปลุกปั้นสังคมให้เป็นอย่างใจ แถมทําได้ดีเสียด้วย
คุณไม่รู้เรื่องนั้นของพี่สาวเลยหรือคะ
เราสองคน...
เพิ่งกลับมาทําความรู้จักกันใหม่
แล้วตอนนี้ใครเป็นเป้าหมายที่คุณพี่กําลังปลุกปั้น
ฟรานเชสก้า ลูกสาวฉันค่ะ
แต่ฉันก็ยังไม่แน่ใจว่าลูกเจอประกายนั้นหรือยัง
แหม พูดก็พูด
บางครั้งกว่าไฟจะติดก็ต้องใช้เวลา
ชีวิตสมรสของผมไม่ได้ตบแต่งเพราะรัก
ในตอนแรกก็ไม่ได้มีไฟปรารถนาเท่าใด
แต่สุดท้ายผมก็รักและผูกพันกับภรรยามาก
เราอยู่อย่างแสนสุขจนถึงวันที่เธอสิ้นลม
เสียใจด้วยนะคะ
ถ้าอย่างนั้นเราก็น่าจะยังพอมีหวัง
ตัวฉันเองนั้นมีคู่ที่เกิดจากรัก
ฉันจึงรู้จักอยู่แบบเดียว
ผมเห็นใจคุณจริงๆ
แต่ผมก็อิจฉา
คุณเคยได้คู่ที่มาจากความรักแล้ว
นั่นเป็นสิ่งที่ตัวผม
ยังไม่ยอมถอดใจหวังจะได้พบในองก์ที่สอง
ดูเหมือนเพชรเจิดจรัสของพระองค์ กําลังทอแสงพราวทีเดียว
ใช่จริงๆ
แม้แต่เลดี้วิสเซิลดาวน์ยังไม่กล้าเถียง ว่าการจับคู่ของเรานั้นดีงาม
หรือนี่จะช่วยเบิกทาง
สู่การเป็นพันธมิตรต่อกัน ระหว่างเจ้ากรมนินทากับเจ้าแผ่นดิน
พูดได้ว่าเป็นเช่นนั้นจริง
ขอบพระคุณมากนะคะที่อยู่เป็นเพื่อน
ฉันไม่อยากพลาดงานราตรีสโมสรอีก
แต่ก็ไม่ได้อยากมาออกงานตามลําพัง
สามีคุณควรจะมาด้วยกัน
ดูเหมือนมิสเตอร์มอนด์ริชจะทําใจไม่ลง
กับการละทิ้งวิถีชีวิตเดิม ไม่ว่าฉันจะกระตุกเตือนแค่ไหน
เขายังไม่ยอมปล่อยบาร์ที่เปิดไว้
พระราชินีจะไม่ทรงแย้มพระสรวลพอพระทัย
หากมีบุรุษวงศ์ผู้ดีไปทํางานในคลับ
คุณต้องทําให้มิสเตอร์มอนด์ริชเข้าใจ
ว่าชีวิตใหม่นี้คุ้มกับสิ่งที่เขาจะเสียไป
ชีวิตเก่าแต่ครั้งก่อน
ไปเฝ้าคิดถึงมันนั้นอันตรายมาก
ชอบบัลเล่ต์ไหมคะ คุณบริดเจอร์ตัน
ชอบมากครับ ชอบเสียจนคิดว่า ผมอาจพลาดโอกาสไม่ได้ทําตามฝัน
เป็นนักเต้น
เลดี้อาร์โนลด์ มาคุยกับเราด้วยสิ
ลอร์ดฟูลเลอร์ เลดี้ฟูลเลอร์ ยินดีที่ได้พบทั้งสองท่านค่ะ
เคยพบมิสเตอร์บริดเจอร์ตันหรือยัง
- เคยแล้วครับ - แค่ช่วงสั้นๆ
สั้นเกินไปจริง แต่ก็อภิรมย์สมใจมาก
เรากําลังคุยกันเรื่องของบัลเล่ต์
แต่ฉันคงต้องพูด
ฉันไม่ยักรู้ว่านักเต้นชาย จําเป็นจะต้องเปลือยกายขนาดนั้น
น่าจะใส่เสื้อสักตัว
ดิฉันเห็นด้วยเลยค่ะ
เปลื้องผ้าเปลือยกายนั้นร้ายกาจที่สุด
เอโลอีส อยู่นี่เอง ฉันเดินหาอยู่ทั้งคืน
ไม่ต้องระวังอย่าให้เห็นว่าคุยกับฉันแล้วรึ
ฉันคือ "แม่เด็กบริดเจอร์ตัน" คนนั้น
ได้ยินสินะ
ขอโทษแทนคุณพ่อด้วย
แล้วฉันก็เสียใจแทนที่เขาช่างโง่เง่า
เอโลอีส!
ถ้าจําเป็นจะต้องห่างจากฉันสักพัก...
ฉันจะเข้าใจ
ไม่ ปล่อยคุณพ่อทนรับเอาเอง
อีกอย่าง คุณพ่อก็โง่เง่าจริง
เธอไม่ค่อยเหมือนใครนะ เอโลอีส
ไปหาความกล้าที่จะแตกต่างมาจากที่ใด
ไม่ใช่ความกล้าหรอก
ฉันแค่ไม่เข้าใจว่าทําไมคนอื่น จึงมองไม่เห็นอะไรๆ อย่างที่ฉันเห็น
แล้วเธอมองเห็นอย่างไร
ก็...
ไหนๆ ก็ถามแล้ว
- ให้ตาย - ให้ฉันช่วยนะ
คุณพี่ จะไปไหน
คืนนี้จะกลับเร็ว
บัลเล่ต์เต้นเสร็จแล้ว พระราชินีพอพระทัยกับเพชรจรัสแสง
ฉันอยากกลับไปพักกับตัวเองเสียหน่อย
หากพี่วุ่นวายชีวิตคนอื่นเสร็จแล้ว
ผมขอเสนอตัวเป็นเป้าหมายใหม่ของพี่
ได้ข่าวว่าพี่เป็นผู้ปลุกปั้นสังคมนี้
แล้วผมก็ได้พบสตรีซึ่งน่าประทับใจที่สุด
ฉันไม่ทราบว่าเธอไปฟังอะไรเข้า
แต่อย่าให้ฉันต้องไปเกี่ยวข้อง กับการทําตัวเสเพลไปทั่วของเธอ
ฉันไม่สนใจจะช่วย
ผมเข้าใจดีว่าการกระทําของผม อาจจะเหมือนคนเสเพล
แต่ยืนยันได้ ทุกอย่างทําด้วยความบริสุทธิ์ใจ
แล้วหัวใจมันอยู่ในเป้ากางเกงงั้นรึ
มิสฟรานเชสก้า
ลอร์ดคิลมาร์ติน
เกรงว่าฉันจะคอแห้งเหลือเกิน หลังจากเต้นรํากับลอร์ดซามาดานี
แห้งผากจนไม่อยากจะพูดคุยค่ะ
เราก็นิยมสื่อสารกันด้วยวิธีนั้นอยู่แล้วไม่ใช่หรือ
ขออภัยจริงๆ ที่ผมรีบร้อนผละจาก ตอนเราเจอกันเมื่อคราวก่อน
แต่เพราะอยากนําสิ่งนี้มาให้คุณ
ผมไม่ได้มีพรสวรรค์ในการพูด
เมื่อพูดไปก็เกรงว่าจะไม่ค่อยไพเราะ
แต่ผมเชื่อในพลังของการกระทํา
มิสฟรานเชสก้า ผมเอาน้ํามะนาวมาให้แล้ว
ขออภัยค่ะ ลอร์ดซามาดานี
คุณแม่คะ ลูกอยากขอกลับบ้านก่อน
ถ้าคุณแม่ไม่ว่าอะไร
ก็ แม่...
ไปหาคุณพี่ๆ กันก่อนดีกว่านะจ๊ะ
ได้ค่ะ
ลอร์ดซามาดานี
ลอร์คคิลมาร์ติน
เกิดอะไรขึ้น
ลอร์ดซามาดานีเพิ่งไปเอาน้ํามะนาว ให้มิสฟรานเชสก้า
แต่ตอนนี้หล่อน...
ไม่ดื่มน้ํามะนาวนั้น
ถูกต้องพ่ะย่ะค่ะ
หล่อนไม่ดื่มน้ํามะนาวนั้น
นั่นอาจเป็นการดีที่สุดแล้ว
การเลี้ยงลูกจะกินเวลาไปมาก
และดูดกลืนความงามไปหมด
แม้เราสองคนจะมีความงามกันเหลือเฟือ
จะบอกให้เราเลิกพยายามรึ
พูดขึ้นมาแล้วแน่นอก
แย่แล้ว
ขออภัย
อันที่จริง ฉันคัดหน้าอกมาทั้งสัปดาห์
นี่ล้อฉันรึ ฉันก็เจ็บอกมาตลอด
และไม่ใช่เพราะตับอ่อนบวมด้วย
คุณแม่บอกว่านั่นแหละสัญญาณว่าจะมีเด็ก
จริงรึ
สวัสดี บริดเจอร์ตัน
ใช่แล้ว
บริดเจอร์ตัน มาสายตามสมัยสินะ
พูดจริงนะ งานนี้ไม่น่าเข้า ไปเที่ยวกับพวกเราดีกว่า
แต่ครั้งนี้เราจะไปดื่มที่ไวท์
ไม่ไปบาร์มอนด์ริชน่าสมเพชนั่นแล้ว
ขอตัวก่อน
สบายดีหรือเปล่า มิสเฟทเธอริงตัน
ดีงามทุกอย่างค่ะ
ดีใจที่ได้ยินอย่างนั้น
ดิฉันขอถามสักนิดได้ไหมคะ ท่านลอร์ด
ได้ทุกเรื่อง
เมื่อคิดว่าคุณต้องเดินทางบ่อยๆ
ฉันก็เข้าใจถ้าคุณจะหา คู่ที่เหมาะสมในทางปฏิบัติ แต่...
คุณพอจะคิดไหมว่า เมื่อเวลาผ่านไป...
ความรักอาจงอกเงยขึ้นมาได้บ้าง
ผมยังไม่ทราบ
บอกตามตรง งานของผมกินที่ในหัวใจไปเกือบหมด
คงยากนักหากจะหาที่เพิ่ม
แต่ผมก็ดีใจมาก
เพราะดูคุณจะมีชีวิตที่สมบูรณ์ดีแล้ว
คืนนี้คุณงามจับตาเป็นพิเศษ มิสเฟทเธอริงตัน
ลองคิดสิว่าเราจะมีเวลาว่างมากแค่ไหน
ถ้าไม่จําเป็นต้องคิดถึงแต่เรื่องแต่งงาน
เวลาที่จะได้อ่านหนังสือ หรือแลกเปลี่ยนความคิดกัน
หรือทําอะไรก็ตามที่ไม่เกี่ยวข้องกับการจับสามี
น่าสนใจแท้
ใช่ไหมล่ะ
ไม่ใช่ แค่คุณพี่ของเธอเพิ่งตรงเข้าไป หาเพเนโลปี้กับลอร์ดเดบลิง
ขอขัดจังหวะสักครู่ได้ไหมครับ
- คอลิน - ใช้เวลาไม่นานหรอก
ดูเหมือนคุณสองคนมีเรื่องต้องปรับความเข้าใจกัน
ผมขอตัวก่อน
เอาไว้ค่อยคุยเรื่องนี้กันต่อทีหลังนะ
ลอร์ดเดบลิงคะ
คุณหล่อเหลาเกินจะเสื่อมเสียในสังคม
ดิฉันยินดีอย่างยิ่ง
ที่จะเต้นรําต่อกับคุณจนจบเพลง หากต้องการคู่
คอลิน คุณกําลังทําลายเรื่องระหว่างฉันกับเดบลิง
- นั่นก็อาจจะดีแล้ว - หมายความว่าอย่างไร
เพน คุณแต่งงานกับเขาไม่ได้ คุณแทบไม่รู้จักเขาเลย
ฉันรู้จักเขาดีพอ
ได้ข่าวว่าเขากําลังจะออกเดินทาง
ระยะเวลาสามปี
ฉันรู้เรื่องนั้นอยู่แล้ว คอลิน กว่าจะไปถึงปลายทางของเขาก็ตั้งหนึ่งปี
สองคนนั้นดูอารมณ์รุนแรงกันจริงนะคะ
ราวกับศึกรักเร่าร้อนของเอรอสกับไซคี
คุณจะพูดอะไรกันแน่ มิสคาวเปอร์
สองคนนั้นไม่ใช่เพื่อนเก่าแต่วัยเด็กหรือ
เพื่อนเก่าเพื่อนแก่ที่สุดเลยล่ะค่ะ
ตั้งแต่บ้านเฟทเธอริงตันย้ายมาอยู่ตรงข้าม
ตรงข้ามกับบ้านบริดเจอร์ตันงั้นรึ
ตรงกันเปี๊ยบ
เข้าใจแล้ว
ฉันทําใจรับสิ่งที่ลอร์ดเดบลิงจะมอบให้แล้ว
ฉันจะรับคําขอแต่งงานของเขา
ขอบคุณที่เต้นรํากัน มิสคาวเปอร์
ผมบอกจะช่วยคุณหาสามี แต่ผมทนดูคุณตัดสินใจพลาดไม่ได้
ความผิดพลาดอย่างเดียวที่ฉันทําไป คือขอให้คุณช่วยตั้งแต่ต้น
ลอร์ดเดบลิงคะ
ขออภัยจริงๆ ที่ถูกขัดจังหวะ
ฉันรู้ว่างานใกล้จะจบ แต่เรากลับไปคุยกันต่อได้ไหมคะ
มิสเฟทเธอริงตัน ทําไมคุณจึงชอบ นั่งริมหน้าต่างห้องรับแขก
ฉัน...
ทั้งสัปดาห์นี้ผมเฝ้ามองคุณ ที่กําลังมองหาใครสักคน
ผมนึกว่านั่นเป็นเพราะคุณ ผิดใจกับมิสเตอร์บริดเจอร์ตัน
แต่ตอนนี้ผมคิดว่าคุณมองหาเขา ด้วยเหตุผลประการอื่น
เหตุผลเดียวกับที่คุณชอบนั่งริมหน้าต่างห้องรับแขก
เพื่อจะได้เห็นภาพของบ้านฝั่งตรงข้ามจัตุรัส
ฉันไม่เข้าใจที่คุณพูดค่ะ
ผมพูดถึงมิสเตอร์บริดเจอร์ตัน...
และความรู้สึกที่คุณสองคนมีต่อกัน
ฉันยืนยันได้
คอลิน บริดเจอร์ตันไม่มีทาง มีความรู้สึกใดๆ ต่อฉัน
แค่คิดก็น่าขําแล้วค่ะ เราเป็นเพื่อนกัน หาได้เกินเลยไปกว่านั้น
คุณอยากเป็นมากกว่านั้นหรือไม่
ฉันไม่...
นั่นไม่...
นั่นไม่ใช่เรื่องที่เป็นไปได้
ผมไม่ได้ถามถึงความเป็นไปได้ ผมถามว่าคุณอยากให้เป็นหรือไม่
มิสเฟทเธอริงตัน ด้วยระยะเวลาที่ผมจะไม่อยู่ที่นี่
ผมจําเป็นต้องหาคู่หมาย
ที่ไม่ได้มีใจรักและผูกพันกับที่อื่นไปแล้ว
ไม่ว่าคุณกําลังมองหาสิ่งใด
ผมหวังว่าคุณจะได้พบในที่สุด
ลาก่อนครับ
เขาจะไปไหนน่ะ
แกทําอะไรลงไป
นั่นน่ะรึคําถามของแม่
ไม่ใช่ว่าลูกเป็นอะไรไหม
ลูกจะมีความหมายต่อแม่ เมื่อมีแหวนหมั้นของผู้ดีประดับนิ้วเท่านั้นรึ
คุณแม่ ลูกท้องแล้ว
คิดว่านะคะ
นี่ ไม่ตื่นเต้นเลยหรือ
กล่าวกันว่าหัวใจ
มักกล่อมหัวสมองให้ทําตามอย่างโง่เง่าไม่รู้วาย
ฟรานเชสก้า
ลอร์ดคิลมาร์ติน
เขาไปเรียบเรียงดนตรีที่เราได้ยินเมื่อต้นสัปดาห์ ออกมาตรงกับที่ลูกคิดไว้เปี๊ยบ
และเมื่อเราเลือกใช้หัวใจแทนหัวสมอง
ตรรกะเหตุผลทั้งหลายก็มักจะบินหายไปหมดสิ้น
แต่ร่างกายนั้นมีหนทาง
รับรู้ความต้องการยิ่งยวดของมันจนได้
และผู้เขียนเองก็หาใช่คนที่จะขวาง
ภูมิปัญญาเก่าแก่ของหัวใจที่เต้นรัว
เดี๋ยว!
เพเนโลปี้
ฉันไม่อยากคุยกับคุณ
ขอร้องละ
ให้ผมเข้าไปเถอะ
แวะส่งที่บ้านบริดเจอร์ตันก่อน
ครับ คุณหนู
ต้องการอะไร
ลอร์ดเดบลิงขอแต่งงานหรือยัง
- มันเป็นเรื่องอะไรของคุณ - ผมจําเป็นต้องรู้ เขาขอแต่งงานหรือยัง
ประหลาดนัก
ตอนที่ฉันขอให้คุณช่วยหาสามี
ฉันไม่รู้เลยว่าคุณอาจจะไม่ยอมให้ฉันได้มี
มันเป็นเรื่องของผมเพราะผมห่วงใยคุณ
คุณแต่งงานกับชายคนนั้นไม่ได้
เขาจะทิ้งคุณไว้ เขาเป็นคนประหลาดเกินไป
เขาก็... เขาไม่เหมาะกับคุณ เพน
เขาไม่ได้ขอ
อันที่จริง เขาปฏิเสธฉันอย่างไร้เยื่อใยเพราะคุณ
เพราะคุณก่อเหตุในงาน จนเขาหลงเชื่อว่าคุณมีใจให้ฉัน
ความคิดน่าขําจนฉันไม่รู้จะตอบอย่างไร นอกจากได้แต่หัวเราะ
ทีนี้ ช่วยนั่งรถม้าไปเงียบๆ ไม่ต้องยุ่งกับฉัน
- ทําไม่ได้ - ขอเถอะ
ทําไม่ได้
เพราะว่า...
ถ้าผมมีใจให้คุณล่ะ
อะไรนะ
ผมพยายามมานานเหลือเกินที่จะกลบความรู้สึก
พยายามเป็นชายชาตรีอย่างที่สังคมคาดหวัง
และจังหวะหนึ่ง ผมก็คิดว่าทําได้สําเร็จ
แต่หลายสัปดาห์ที่ผ่านมา ใจของผมกลับเต็มไปด้วยความรู้สึกปั่นป่วน
ความรู้สึกเช่นการที่ไม่อาจหยุดคิดเรื่องของคุณ
หรือเรื่องจูบนั้น
ความรู้สึกเช่นการฝันถึงคุณในยามหลับ
และอยากหลับอยู่อย่างนั้น เพราะอาจจะได้เจอคุณในฝัน
ความรู้สึกที่รุ่มร้อนใจดั่งถูกทรมาน
ทว่าเป็นความรู้สึกที่ไม่อาจ
จะไม่ยอมและไม่ต้องการปล่อยไป
ขอละค่ะ
อย่าพูดสิ่งที่ไม่ได้คิด
แต่ผมคิดตามนั้นจริงๆ
นั่นเป็นคําที่ผมอยากพูดกับคุณมาหลายสัปดาห์
แต่... คอลิน เราเป็นเพื่อนกัน
ใช่ แต่เรา...
ขออภัย
ไม่รู้คิดอะไรของผม
แต่ฉันอยากเป็นมากกว่าเพื่อน
มากกว่านั้นมาก
- คอลิน ถึงบ้านคุณแล้ว - อะไรนะ
พระเจ้า
ให้สารถีขับต่อไปก่อนได้ไหม
คิดว่ามีใครเห็นเราหรือเปล่า
ฉันไม่ได้สนใจอะไรอย่างอื่นเลย
ทําอะไรน่ะ
คอลิน
จะมาด้วยกันไหม
อะไรนะ
เดี๋ยวครอบครัวคุณก็เห็นสิ
ให้ตายเถอะ เพเนโลปี้ เฟทเธอริงตัน ตกลงจะแต่งงานกับผมหรือเปล่า
คําบรรยายโดย ศันสนีย์ โอบอ้อม